Knjižnice: Most do odprtega dostopa in vseživljenjskega izobraževanja (delavnica)
2024-10-21 14:00 - 15:00 UTC | Univerzitetna knjižnica Maribor, Glazerjeva dvorana, Gospejna ulica 10, Maribor, 2000, Slovenija
V predstavitvi se bomo osredotočili na koncepte odprtih izobraževalnih virov (OER) in poudarili ključno vlogo knjižnic pri spodbujanju, ozaveščanju ter promociji uporabe OER. V nadaljevanju bomo predstavili tudi prednosti, ki jih prinaša uporaba OER, ter kako te prispevajo k višji kakovosti izobraževanja in pomembno vplivajo na podporo vseživljenjskega učenja.

Recikliranje in ponovna uporaba materialov
2024-10-22 08:00 - 12:00 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Kreativne delavnice na Fakulteti za strojništvo UM za dijake Srednje šole za oblikovanje Maribor, Šolskega centra Celje/Srednje šole za storitvene dejavnosti in logistiko ter Gimnazije Ruše. Skozi ustvarjalne delavnice bodo dijaki spoznali, kako lahko reciklirajo polimerne in naravne odpadne materiale, kot so plastika in tekstilije, ter kako jih ponovno uporabiti.
Pridružite se nam na Dnevu odprtih vrat 2024!

Na klepetu z Ano Vovk v ritmu narave: Kaj so ekoremediacije?
2024-11-05 | MS Teams
Ekoremediacija je posnemanje narave in danes temu pravimo »na naravi temelječe rešitve« ali nature-based solutions (NBS), pristop ki ga vse bolj slišimo med tistimi, ki so še pred kratkim zagovarjali le tehnične rešitve. Ekoremediacije so torej številni procesi, ki potekajo v naravi in jih lahko uporabimo za varno življenje, to je pred poplavami, sušami, onesnaževanjem, za povečanje biodiverzitete, za zadrževanje vode in čiščenje vode in zemlje in to vse na povsem naravni način.
Posnetek predavanja je dostopen na tem linku – KLIK.
Gradivo iz predavanje je dostopno na tem linku – KLIK
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

Predstavitev delavnice Kritično razumevanje medijskih vsebin za dijake na izbrani šoli
2024-11-11 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Med obiskom bomo predstavili delavnico in povabili dijake k prijavi nanjo. Skozi praktične naloge jim bomo predstavili kritično analizo medijskih vsebin ter se pogovorili o njihovem poznavanju medijev in odnosu do družabnih omrežij. Preverili bomo tudi njihovo spretnost pri ustvarjanju medijskih vsebin na mobilnih napravah. Na podlagi teh informacij bomo prilagodili vsebino in načine dela na delavnici ter se posvetovali z učitelji glede izbire kandidatov za udeležbo.

Pogovori z Alumni UP: Povezujemo znanost z vsakdanom
2024-11-14 17:00 - 18:30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Dogodki v organizaciji ekipe Alumni pisarne, na katerih bodo sodelovali alumni in profesorji z določenih fakultet. Cilj je ustvariti dinamično okolje za smiselne razprave o sodobnih in pomembnih temah, vključno z lažnimi novicami in teorijami zarote. Šest srečanj bo potekalo skozi celo leto, pri vsakem pa bo moderator vodil strukturirano razpravo, po kateri bomo odprli prostor za vprašanja občinstva in nadaljnji neformalni pogovor ob pogostitvi, ki bo sledila.

Kritično razumevanje medijskih vsebin - delavnica za dijake
2024-11-15 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Termin dogodka bo določen naknadno po dogovoru.
Cilj delavnice je udeležencem ponuditi veščine za kritično analizo medijskih vsebin. Udeleženci, stari med 12 in 15 let, se bodo naučili prepoznavati stališča, žanre in vzorce medijske predstavitve, pa tudi propagando, cenzuro in pristranskost v medijskih vsebinah. Predvidevamo, da ta starostna skupina morda nima dovolj medijske pismenosti, vendar so bolj vešči uporabe mobilnih digitalnih naprav in lahko ustvarijo ter delijo nekaj medijskih vsebin z drugimi. Kljub temu pa pogosto dostopajo do vsebin nekritično, kar jih postavlja v ranljiv položaj za lažne novice in spletne zlorabe. Delavnica bo pokazala, kako izpostavljeni so lažnim novicam, in jih naučila, kako razviti kritičen odnos do informacij in drugih medijskih vsebin.

Kritično razumevanje medijskih vsebin - delavnica za starejše
2024-11-18 | Obalni dom upokojencev Koper, Krožna cesta 5, Koper, 6000, Slovenija
Točen termin dogodka bo določen naknadno po dogovoru.
Na delavnici bomo udeležencem predstavili konceptualno razumevanje medijskih vsebin, predvsem novic, s pomočjo modela Kellnerja in Sharea (2019). Cilj je, da udeleženci prepoznajo stališča, žanre in vzorce medijske prezentacije ter zaznajo propagando, cenzuro in pristranskost v novicah. Glede na predvidevanja o skupini starejših državljanov, ki morda niso dovolj vešči uporabe sodobnih digitalnih tehnologij in so lahko potencialno ranljivi za spletno zlorabo, bo delavnica osredotočena na to, kako se lahko bolje zaščitijo pred lažnimi novicami ter kako razviti kritičen odnos do medijskih vsebin.

Delo v Laboratoriju za kakovost in testiranje programske opreme (SWQLAB)
2024-11-18 11:00 - 12:30 | Univerza v Mariboru, Fakulteta za organizacijske vede, Kidričeva cesta 55 A, Kranj, 4000, Slovenija
Udeležencem bomo približali delo v Laboratoriju za kakovost in testiranje programske opreme (SWQLAB), kjer poteka razvoj in raziskovanje v okviru nacionalnih in mednarodnih projektov. V laboratoriju sodelujejo študenti visokošolskega, univerzitetnega, magistrskega in doktorskega študija. Glavne dejavnosti vključujejo spremljanje in implementacijo standardov s področja programske opreme (ISO/IEC/IEEE), uporabo odprtokodne programske opreme za kakovost in testiranje ter prenos znanja med industrijo in akademsko skupnostjo.
Raziskovalci v laboratoriju uporabljajo virtualizirana okolja za raziskovanje vodenja kakovosti in tehnološke implementacije. Cilj aktivnosti je spodbuditi zanimanje za znanost ter predstaviti delo raziskovalcev v laboratoriju, še posebej šolam v Zlatem polju (Kranj) in širše.

Izleti v matematično vesolje: To Infinity and Beyond
2024-11-20 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel šestih poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
To Infinity and Beyond
Vsi se lahko strinjamo, da ima koncept neskončnosti pomembno vlogo v naši družbi in naši lastni filozofiji, toda kaj točno je »neskončnost«? V tem predavanju bomo odkrili definicijo neskončnosti, kot se uporablja v matematiki, in se poglobili v nekatere njene oblike in posledice. Od prikaza, da obstaja več neskončnosti do razdelitve zrna graha in njegovega ponovnega sestavljanja, da bi ustvarili sonce, ima matematična neskončnost veliko zanimivih lastnosti, morda so nekatere od njih kontraintuitivne ali paradoksalne.
Ob koncu 19. stoletja so bili matematiki zbegani nad pojavom paradoksalnih rezultatov in nastopila je temeljna kriza matematike. Kot poskus rešitve teh vprašanj je Hilbert leta 1920 predlagal svoj slavni program (Hilbertov program), ki je bil poskus formalizacije vse matematike pod trdno osnovo. Vendar se je izkazalo, da je ta program nedosegljiv z Gödelovimi rezultati, objavljenimi leta 1931. V drugem delu predavanja se bomo osredotočili na razlago, kako pokazati, da določenih (matematičnih) trditev ni mogoče niti dokazati niti ovreči z uporabo skupnih osnovnih pravil matematike.
O predavatelju: René Rodríguez Aldama se je rodil leta 1994 v La Piedad, Michoacan, Mehiki. Leta 2016 je diplomiral iz fizike in matematike na Univerzi Michoacan svetega Nikolaja Hidalga (UMSNH), Morelia, Mehika. Dve leti kasneje pa magistriral iz čiste matematike na Nacionalni avtonomni univerzi Mehike in UMSNH, kjer so bila njegova matematična zanimanja teorija množic, logika in topologija. Leta 2022 je doktoriral iz matematike na Univerzi na Primorskem. Od leta 2022 je raziskovalec na Fakulteti za matematiko, naravoslovje in informacijske tehnologije ter na Inštitutu Andrej Marušič. Njegovi trenutni raziskovalni interesi vključujejo algebro, teorijo kodiranja, kombinatoriko in kriptologijo.

Na klepetu z Ano Vovk v ritmu narave: Nova biodinamika – zakaj jo potrebujemo?
2024-12-03 | MS Teams
Poleg ekološkega kmetovanja poznamo še biodinamično pridelavo, ki se od ekološke razlikuje po tem, da vključuje kozmične sile. Utemeljitelj biodinamike je bil dr. Rudolf Steiner in njegovo delo je nadaljevala Marija Thun. Danes, ko zemlja/prst umira mnogo hitreje kot kadarkoli prej, potrebujemo novo biodinamiko, ki namesto živalskih komponent vključuje zgolj rastlinske preparate in je primerna za širši krog uporabnikov.
Posnetek predavanja je dostopen na tem linku – KLIK.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

Razvojno in raziskovalno delo z ljubljanskimi rokodelci
2024-12-16 | OŠ Antona Ukmarja, Pot v Gaj 2, Koper, 6000, Slovenija
Termin dogodka bo določen po dogovoru.
Magistrski študent turizma na Fakulteti za turistične študije – Turistici (UP) bo učencem predstavil svojo raziskovalno izkušnjo, ki jo je pridobil med obiskom na Deakin Univerzi v Avstraliji pod mentorstvom profesorice dr. Kaje Antlej, ki jo je omogočil ASEF. V sklopu predstavitve bo delil vpoglede v proces načrtovanja in izvedbe raziskave, ki je združila interdisciplinarno skupino strokovnjakov. Poleg tega bo obogatil predstavitev z opisom kulturnih in naravnih znamenitosti, ki jih je obiskal med svojim bivanjem v Avstraliji.

Izleti v matematično vesolje
2024-12-18 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel šestih poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
To Infinity and Beyond (20. 11. 2024)
Skrivnosti Jurija Vege: Univerzalni um, ki je presegel meje svojega časa (18. 12. 2024)

Izleti v matematično vesolje
2024-12-18 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel šestih poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Skrivnosti Jurija Vege: Univerzalni um, ki je presegel meje svojega časa
Predstavili bomo Vegovo življenjsko pot od dijaka na jezuitski šoli do topniškega častnika ter njegove znanstvene in vojaške prispevke. Med znanstvenimi so gotovo najbolj znane njegove logaritemske tabele in tabela praštevil, izračunal pa je tudi pi na 137 decimalk, zelo natančno izračunal balistično krivuljo, ukvarjal se je s Keplerjevimi zakoni in ocenjevanjem mase nebesnih teles, kot topničar pa posodobil možnarje (prednike današnjih minometov).
O predavateljici: Jasna Prezelj je doktorirala leta 2000 iz kompleksne analize. Po doktoratu se je zaposlila na FMF kot asistentka. Trenutno je zaposlena kot raziskovalka na IMFM in profesorica na UL FMF in na UP FAMNIT. Poučuje splošne matematične predmete, matematično modeliranje in analizo. Njeno raziskovalno področje je kompleksna analiza. Od leta 2015 do 2023 je na UP FAMNIT urejala spletni nagradni kviz za dijake in osnovnošolce Matematični adventni koledar.

Na klepetu z Ano Vovk: Samooskrba za družine in posameznike
2025-01-07 19:00 - 20:00
Še nikoli nismo bili priča tako pogosti uporabi besede samooskrba, kar je povezano z mnogimi tveganji, ki jih čutimo okoli sebe. Še najbolj čutimo posledice pesticidno pridelane hrane, skladiščenja in predelave živil s kemikalijami, ki škodijo človeku in življenju nasploh. Zakaj ne bi bili samooskrbni na način, da lahko imamo vsaj nekaj žive hrane zase in družino, treba je samo začeti.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija. Njegov namen je približati znanost družbi ter povečati zanimanje mladih za znanost. Odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi
Vabilo na dogodek:

Na klepetu z Ano Vovk: Kako do lastnega vrta ali posesti
2025-02-04 19:00 - 20:00 | MS Teams
V času velikih gospodarskih, socialnih, političnih in čustvenih kriz je prednost imeti svojo posest ali vsaj svoj vrt. Toda kako do tega? Kaj vse je treba preveriti, preden kupimo ali najamemo posest, na koga se lahko obrnemo za nasvete? Kako pomembno je poznati geografske dejavnike, ki pogojujejo količino vode, podnebje, kvaliteto prsti za obdelavo in kako pomembno je imeti vsaj košček gozda? Toda, če nimamo možnosti imeti posesti, si lahko umislimo vrtiček, ta je lahko tudi v najemu. Skupnostni vrtovi imajo številne prednosti, dosegljivi so tako v mestih kot na podeželju. Zakaj ne bi zaživeli bolj aktivno, povezani z naravo in si tako privoščili uravnoteženost med umskim delom in fizičnim gibanjem, kar je temelj za zdravo, duhovno globoko in srečno življenje? Več o tem boste izvedeli na predavanju.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše

Posnetek predavanja je dostopen na tem linku – KLIK.
Gradivo iz predavanja je dostopno na tem linku – KLIK

Trajnostni pridelovalni sistemi za vsakogar
2025-03-04 19:00 - 20:00
Posnetek dogodka je na voljo na tej povezavi.

Na klepetu z Ano Vovk: Vitalna samooskrba na višji stopnji zavedanja
2025-04-01 19:00 - 20:00
Zaradi potrebe po višjih dimenzijah razmišljanja, ki pripeljejo do odgovornih rešitev in temeljijo na varovanju življenja na našem planetu, se razvija vitalna samooskrba, ki je celostna, tako za fizično telo kot za duhovno telo. Uporaba čudežnih rastlin, adaptogenih rastlinskih delov ter hrane za dušo nas pripelje do samoouresničitve, ta pa omogoča opolnomočenje širših družbenih skupnostih za odgovorno sobivanje na planetu Zemlja.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi.

Začenjamo s Pogovori oooZnanost - Raziskovalci med nami
2025-04-22 14:00 - 15:00
V sklopu delovnega paketa kampanje ozaveščanja v okviru projekta oooZnanost! vas vljudno vabimo k sodelovanju v seriji predstavitev s pogovori, namenjenih predstavitvi raziskovalnih rezultatov in razpravi o zanimivih in družbeno pomembnih znanstvenih temah s predlaganim krovnimi naslovom serije enoletnega programa Pogovori oooZnanost! – Raziskovalci med nami.
Prvi gost bo red. prof. dr. Branko Lobnikar iz Fakultete za varnostne vede Univerze v Mariboru, ki bo predstavil študijo Lažne novice v digitalni dobi: Zakaj je znanstvena in medijska pismenost ključna? Dogodek bo na sporedu 22.aprila 2025 ob 14:00 v MS Teams.

Pogovori oooZnanost! – Raziskovalci med nami bodo potekali med aprilom 2025 in aprilom 2026 (z izjemo julija in avgusta), predvidoma ob četrtkih ob 14. uri v okolju Microsoft Teams.
Tematike pogovorov: Dogodki bodo osredotočeni na rezultate raziskav financiranih iz programov EU (Obzorje Evropa, Obzorje 2020), Javne agencije za raziskovalno in inovacijsko dejavnost ter drugih programov financiranja znanstvenoraziskovalne dejavnosti. Prav tako bomo obravnavali širše teme s področja znanosti in raziskovalnega poklica, kot so bile opredeljene v prijavi projekta oooZnanost!
Namen in cilji: Z organizacijo teh pogovorov omogočamo odprto znanstveno komunikacijo, ki pripomore k boljšemu razumevanju raziskovalnega dela, izboljšanju znanstvene pismenosti družbe in spodbujanju zanimanja za znanost in poklica raziskovalca med mladimi ter širšo javnostjo. S tem pomembno prispevamo k doseganju zastavljenih ciljev projekta oooZnanost!.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.

Pamet brez meja: umetna inteligenca, človek in prihodnost
2025-04-30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Točen termin dogodka bo določen naknadno po dogovoru.
Okrogla miza na temo hitrega razvoja umetne inteligence, zlasti klepetalnih robotov, ki odpira ključna vprašanja v različnih področjih, ki zahtevajo temeljit premislek. Razvoj umetne inteligence presega omejitve posameznih strokovnih področij in postavlja vprašanja o izobraževanju, gospodarstvu, ustvarjalnosti in še več. Zato organiziramo javni dogodek, kjer bomo razpravljali o vplivu umetne inteligence na družbo in prihodnost. Poudarek bo na temeljnih vprašanjih, etičnih vidikih ter družbenih in političnih posledicah uvajanja umetne inteligence.
Glavna ciljna skupina dogodka so študenti Univerze na Primorskem, dijaki obalnih srednjih šol in drugi mladi, ki bodo močno občutili spremembe, ki jih prinaša umetna inteligenca.
1. Temeljna vprašanja: Kaj je umetna inteligenca in kako se razlikuje od človeške inteligence? Kako tehnološki napredek vpliva na človeško inteligenco?
2. Etika in prihodnost: Kako lahko etično razmišljamo o razvoju umetne inteligence? Kakšne prihodnosti si lahko predstavljamo ob hitrem razvoju tehnologije?
3. Družbene posledice: Kakšne bodo družbene in politične posledice uvajanja umetne inteligence? Kako bo to vplivalo na delo, gospodarstvo, politiko in regulacijo v Evropski uniji?

Na klepetu z Ano Vovk: Metode za ugotavljanje sevanj in odkrivanje prihodnosti
2025-05-06 19:00 - 20:00
Ljudstva so v preteklosti poznala številne pristope sodelovanja z vesoljem, danes jih nadomešča sodobna tehnologija, ki pa je precej draga in nedosegljiva mnogim. Zato se lahko naslonimo na radiestezijo, kjer lahko z uporabo L-anten najdemo vodne izvire, prepoznamo negativna sevanja, prav tako pa lahko z nihalom ugotovimo skorajda vse, kar želimo vedeti o sebi in okoli nas.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi

Knjižnice: Most do odprtega dostopa in vseživljenjskega izobraževanja (delavnica)
2025-05-16 11:00 - 12:00 | Univerzitetna knjižnica Maribor, Glazerjeva dvorana, Gospejna ulica 10, Maribor, 2000, Slovenija
V predstavitvi se bomo osredotočili na koncepte odprtih izobraževalnih virov (OER) in poudarili ključno vlogo knjižnic pri spodbujanju, ozaveščanju ter promociji uporabe OER. V nadaljevanju bomo predstavili tudi prednosti, ki jih prinaša uporaba OER, ter kako te prispevajo k višji kakovosti izobraževanja in pomembno vplivajo na podporo vseživljenjskega učenja.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Vabilo s programom

Fotografijo iz dogodka:

Delavnica poljudnoznanstvenega komuniciranja
2025-05-22 10:00 - 11:30, 2025-05-29 10:00 - 11:30, 2025-06-05 10:00 - 11:30
Univerza v Mariboru v okviru projekta Lažne novice in teorije zarote? Opolnomočimo (se za) znanost! (akronim oooZnanost!) v sodelovanju z Zavodom Znanost na cesti (ZnC) vabi k sodelovanju na Delavnici poljudnoznanstvenega komuniciranja, ki bo potekala v virtualni obliki v maju in juniju 2025.
Delavnica je namenjena raziskovalcem in sodelavcem v službah za stike z javnostmi konzorcija oooZnanost! in drugim sodelavcem znotraj konzorcija, ki se ukvarjajo s področjem komuniciranja znanosti.
S pomočjo te delavnice boste pridobili:

Dragocene veščine za učinkovito in privlačno predstavitev svojih raziskav širši javnosti.
Naučili se boste, kako znanost predstaviti na enostaven in razumljiv način.
Spoznali različne pristope k poljudnemu komuniciranju.

Dogodek bo potekal virtualno v treh delih – srečanjih in bo skupno trajal 7 pedagoških ur.

Srečanje v četrtek, 22. 5. 2025, ob 10.00 bo trajalo 2 pedagoški uri. Teme srečanja bodo: zakaj komuniciranje v javnosti? Kaj so ciljne publike? Kaj pričakujejo mediji od raziskovalcev in obratno?
Srečanje, v četrtek, 29. 5. 2025, ob 10.00 bo trajalo 3 pedagoške ure. Teme srečanja bodo: Poljudno poročanje o znanosti, klasični in novi mediji, priprava sporočila za javnost in znanost na odru.
Srečanje, v četrtek, 5. 6. 2025, ob 10.00 bo trajalo 2 pedagoški uri. Teme srečanja bodo: Strokovno poročanje s povzetkom in grafični povzetek, ustna predstavitev na konferenci in priprava plakata.

Skupno trajanje delavnice bo 7 pedagoških ur.
Za udeležbo na delavnici se je potrebno prijaviti na Izpopolni UM najkasneje do 25. 4. 2025.
Ne zamudite priložnosti za izmenjavo izkušenj z raziskovalci drugih področij.
Za več informacij nas kontaktirajte na ern@um.si, zadeva: oooZnanost!-delavnica poljudnoznanstvenega komuniciranja.
Veselimo se vašega sodelovanja!
“
Znanost na cesti, znanje in ideje na prepihu (ZnC) je akcija s katero raziskovalci prispevamo k zavedanju pomena znanosti za gospodarstvo in družbo. Projekt je bil zasnovan leta 2013 kot odgovor na vztrajno krčenje sredstev za znanost. Pozivi k uličnim protestom so nas spodbudili k razmišljanju v proaktivni smeri in samokritičnemu razmišljanju o vlogi in ugledu znanosti v Sloveniji.

Priprave na Znanstveni slam
2025-05-28 10:00 - 12:00
Spoštovani raziskovalci,
Univerza v Mariboru v okviru projekta Lažne novice in teorije zarote? Opolnomočimo (se za) znanost! (akronim oooZnanost!) v sodelovanju z Zavodom Znanost na cesti (ZnC) vabi na Znanstveni slam, ki bo potekal v petek 26. septembra 2025 ob 18:00 v Sodnem Stolpu v Mariboru v okviru Evropske noči raziskovalcev.
Kaj je znanstveni slam?
Znanstveni slam je priložnost, da raziskovalci različnih področij predstavite svojo raziskavo na poljuden in zanimiv način ter s tem navdušite širšo javnost. Vabimo raziskovalce iz vseh raziskovalnih področij, da se nam pridružite! S sodelovanjem na dogodku boste pridobili veščine in izkušnje za učinkovito komuniciranje s širšo javnostjo, ob tem pa bo dogodek tudi odlična priložnost za povezovanje z raziskovalci iz različnih strok.
Kako se prijaviti?
Prijavite se preko povezave Izpopolni UM, ali preko obrazca, ki ga prilagamo v priponki. V obrazcu ob imenu, priimku ter nazivu univerze in fakultete, v nekaj stavkih opišite temo, ki jo želite predstaviti, skupaj z naslovom svojega nastopa (pred objavo programa za Znanstveni slam, 26. 9. 2025, ga lahko še spremenite). Obrazec nam pošljete na ern@um.si (zadeva: oooZnanost! – Znanstveni slam).
Rok za prijavo: 23. maj 2025
Za prijavljene raziskovalce bomo organizirali štiri pripravljalna srečanja.
📅 Termini pripravljalnih srečanj:
✅ 28. maj 2025 ob 10:00 – uvodno virtualno srečanje
✅ 3. september 2025 ob 10:00 – virtualno srečanje
✅ 10. september 2025 ob 10:00 – virtualno srečanje
✅ 17. september 2025 ob 10:00 – zaključno pripravljalno srečanje (v živo v Mariboru)
(Datumi se lahko prilagodijo glede na razpoložljivost izvajalcev in sodelujočih.)
Pridružite se nam! Veselimo se vaših prijav in komaj čakamo, da skupaj ustvarimo nepozabno izkušnjo.

Na klepetu z Ano Vovk: Geomantija za prepoznavanje prostorskih potencialov
2025-06-03 19:00 - 20:00
Geomantične raziskave postajajo dopolnitev ekosistemskih raziskav, saj dajejo vpogled v energije zemlje, ki pomembno odločajo o potencialnih prostora. Tako so v preteklosti postavili sakralne objekte na mesta z močnimi energijami, prav tako so ljudstva v preteklosti poznala pomen upoštevanja geomantijskih zakonitosti, zato bomo predstavili možnosti poznavanja te srednjeveške znanosti tudi danes.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi.

Priložnosti za začetek in razvoj raziskovalne kariere - Priložnosti za začetek karierne poti do doktorata
2025-06-11 10:00 - 12:30 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Univerza v Mariboru organizira dogodek Priložnosti za začetek in razvoj raziskovalne kariere – Priložnosti za začetek karierne poti do doktorata, ki bo v sredo, 11. 6. 2025 med 10.00 in 12.30 v dvorani Borisa Podrecce rektorata Univerze v Mariboru, Slomškov trg 15 in MS Teams.
Univerza v Mariboru dogodek organizira v sodelovanju z Ministrstvom za visoko šolstvo, znanost in inovacije Republike Slovenije, Javnim štipendijskim, razvojnim, invalidskim in preživninskim skladom Republike Slovenije, Nemško akademsko službo za izmenjavo in društvom Mlada akademija ter je namenjen vsem študentom, ki želijo izvedeti več o možnostih za začetek in razvoj raziskovalne poti vse do pridobitve doktorata znanosti.
Dogodek se izvaja v okviru projekta Lažne novice in teorije zarote? Opolnomočimo (se za) znanost! in akronimom oooZnanost!, ki ga financira Evropska unija v okviru ukrepa EU, Obzorje Evropa, MSCA & Citizens, Evropska noč raziskovalcev in Raziskovalci v šolah 2024-2025.
Udeleženci bodo:
•Pridobili celovit vpogled v razpise, ki nudijo priložnost za nadaljnje razvijanje kariere doktorskih študentov.
•Spoznali priložnosti za pridobitev štipendije v tujini.
•Deležni predstavitve osebne izkušnje raziskovalca.
Na dogodek se je potrebno predhodno prijaviti.
Vljudno vabljeni.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Priložnosti za začetek in razvoj raziskovalne kariere - Priložnosti za razvoj kariere po doktoratu
2025-06-18 10:00 - 12:40 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Univerza v Mariboru vabi vse doktorske študente in podoktorante na dogodek Priložnosti za začetek in razvoj raziskovalne kariere – Priložnosti za razvoj kariere po doktoratu, kjer bodo predstavljene različne možnosti razpisov in štipendij za raziskovalce na začetku raziskovalne kariere ter dragocene informacije o možnostih nadaljnjega razvoja raziskovalne kariere. Na dogodek se je potrebno predhodno prijaviti.
Kaj lahko pričakujete?

Predstavitev področja za raziskovalne in inovacijske ukrepe Javne agencije za znanstvenoraziskovalno in inovacijsko dejavnost Republike Slovenije (ARIS): Raziskovalni projekti ARIS, Inovacijski projekti ARIS in Mednarodno sodelovanje ARIS, predstavniki ARIS.
Predstavitev razpisa MSCA podoktorske štipendije 2025, dr. Stojan Sorčan, nacionalni predstavnik in kontaktna točka za Obzorje Evropa MSCA, Ministrstvo za visoko šolstvo, znanost in inovacije Republike Slovenije.
Predstavitev razpisov Sofinanciranje podoktorskega raziskovalnega izobraževanja na European University Institute (EUI) in Programa Fulbright (raziskovanje v ZDA za doktorje znanosti), Katja Lampe in Anamarija Rigler, Javni štipendijski, razvojni, invalidski in preživninski sklad Republike Slovenije.
Predstavitev možnosti podoktorskega štipendiranja za študijsko leto 2026/2027 Nemške akademske službe za izmenjavo (DAAD), ki ponuja štipendije za mednarodno izmenjavo študentov in znanstvenikov, Eva Grešak, Veleposlaništvo Zvezne republike Nemčije.
Predstavitev ključnih informacij Internega poziva Univerze v Mariboru za financiranje usposabljanja podoktorskih raziskovalcev – poziv v letu 2025, mag. Brigita Krsnik Horvat, vodja Službe za podporo raziskovalcem in umetnikom, Oddelek za raziskovalno in umetniško dejavnost Univerze v Mariboru.

IZVAJALCI:

Dr. Nika Razpotnik Visković, vodja Sektorja za raziskovalne projekte Javne agencije za znanstvenoraziskovalno in inovacijsko dejavnost Republike Slovenije.
Dr. Levin Pal, vodja Sektorja za inovacijske projekte po pooblastilu, Javne agencije za znanstvenoraziskovalno in inovacijsko dejavnost Republike Slovenije.
Blanka Mekinda Vidmar, vodja Sektorja za mednarodno sodelovanje Javne agencije za znanstvenoraziskovalno in inovacijsko dejavnost Republike Slovenije,
Dr. Stojan Sorčan, nacionalni predstavnik in kontaktna točka za Obzorje Evropa MSCA, Ministrstvo za visoko šolstvo, znanost in inovacije Republike Slovenije.
Katja Lampe in Anamarija Rigler, Javni štipendijski, razvojni, invalidski in preživninski sklad Republike Slovenije.
Eva Grešak, Veleposlaništvo Zvezne republike Nemčije, Nemška akademska služba za izmenjavo (DAAD).
mag. Brigita Krsnik Horvat, vodja Službe za podporo raziskovalcem in umetnikom, Oddelek za raziskovalno in umetniško dejavnost Univerze v Mariboru

Dogodek se bo izvedel v okviru projekta Lažne novice in teorije zarote? Opolnomočimo (se za) znanost! in akronimom oooZnanost!, ki ga financira Evropska unija v okviru ukrepa EU, Obzorje Evropa, MSCA & Citizens, Evropska noč raziskovalcev in Raziskovalci v šolah 2024-2025.
Za več informacij nas kontaktirajte na enr@um.si.
Vljudno vabljeni.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi
Fotografije:

Pogovori oooZnanost!: Antibiotiki, driska in klostridij
2025-06-19 14:00 - 15:00 | MS Teams
V sklopu delovnega paketa kampanje ozaveščanja v okviru projekta oooZnanost! organiziramo serijo pogovorov, ki so namenjeni predstavitvi raziskovalnih rezultatov in razpravi o zanimivih in družbeno pomembnih znanstvenih temah, Pogovori oooZnanost! – Raziskovalci med nami. Z organizacijo teh pogovorov omogočamo odprto znanstveno komunikacijo, ki pripomore k boljšemu razumevanju raziskovalnega dela, izboljšanju znanstvene pismenosti družbe in spodbujanju zanimanja za znanost in poklica raziskovalca med mladimi ter širšo javnostjo.
V tokratnem pogovoru gostimo red. prof. dr. Majo Rupnik, ki nam bo predstavila vpliv antibiotikov na naše telo z nazivom: Antibiotiki, driska in klostridij. Vpliv antibiotikov na naše telo je dvojen: medtem ko so ključni za boj proti bakterijskim okužbam, lahko hkrati porušijo ravnovesje našega črevesnega mikrobioma. To porušeno ravnovesje pogosto omogoči razrast določene vrste bakterije, imenovane Clostridioides difficile (pogosto skrajšano na C. difficile ali kar klostridij).

Okužba s klostridijem je v Sloveniji med petimi najpogostejšimi in trend narašča, kljub temu je med zdravstvenimi delavci in splošno javnostjo slabo poznana. Cilj predavanja je na poljuden način predstaviti, zakaj nas ta bakterija ogroža in kako se lahko pred njo zaščitimo. Klostridij (Clostridioides difficile) je bakterija, ki zelo pogosto povzroča blage ali zelo hude driske in vnetja prebavil. Najdemo jo v prebavilih človeka in živali, v vodi ali tleh, v domačem okolju ali v bolnišnicah. Vendar se uspešno razraste v naših prebavilih samo, če je porušena naša črevesna mikrobiota, zato sta klostridijska driska in jemanje antibiotikov povezana. Razložili bomo, kako nam raziskave o tem, kje vse so skriti kotički in nepričakovana mesta, kjer najdemo klostridij in raziskave o črevesni mikrobioti pomagajo, da se pred okužbo zaščitimo ali razvijemo nove oblike zdravljenja.
Dogodek bo potekal v okolju MS Teams. Namenjen vsem potencialnim uporabnikom antibiotikov, zdravstvenim delavcem, zdravnikom in zobozdravnikom. Nanj se je potrebno prijaviti do 18.6.2025 na tej povezavi.
Več o izvajalki: Red. prof. dr. Maja Rupnik je mikrobiologinja, ki raziskovalno deluje na Nacionalnem laboratoriju za zdravje, okolje in hrano (NLZOH) ter na Medicinski fakulteti Univerze v Mariboru. Ukvarja se s koristnimi bakterijami, ki naseljujejo naše telo, to je z različnimi mikrobiotami. Drug del njenih raziskav so mikrobiološke teme v okviru koncepta Eno Zdravje, ki govori o tem, da so zdravje ljudi, živali in človeka med seboj neločljivo povezani. V tem delu je večina raziskav posvečena bakteriji C. difficile (klostridij), ki povzroča bolezni pri ljudeh in živalih. Prof. dr. Rupnik je prejemnica številnih nagrad, avtorica znanstvenih, strokovnih in poljudnih člankov in knjig. Je tudi glavna urednica mednarodne revije Anaerobe.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.

Vse predhodne Pogovore oooZnanost!, kakor tudi vse druge vsebine, ki jih v video obliki pripravljamo v okviru projekta oooZnanost! , si lahko ogledate na tej povezavi.

Dešifriranje kode: Okrogla miza o vplivu vsebin, ki jih ustvarja umetna inteligenca, na družbeno dojemanje in razumevanje znanosti
2025-06-20 11:00 - 13:30 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Univerza v Mariboru v sodelovanju z uglednimi institucijami v okviru projekta Lažne novice in teorije zarote? Opolnomočimo (se za) znanost! (akronim oooZnanost!) organizira okroglo mizo, ki bo posvečena razmisleku o vplivu umetne inteligence na dojemanje znanosti v družbi. Ta dogodek je zasnovan kot interaktivna razprava, ki se bo osredotočila na vpliv umetne inteligence (UI) na različne aspekte družbe.
Na okrogli mizi bodo sodelovali:

dr. Dean Korošak, prorektor za znanstvenoraziskovalno dejavnost Univerze v Mariboru in vodja projekta oooZnanost!,
Aida Kamišalić Latifić, državna sekretarka Ministrstva za digitalno preobrazbo,
dr. Ernest Ženko, prodekan za kakovost na Fakulteti za humanistične študije ter vodja Centra za odgovorno umetno inteligenco Univerze na Primorskem (CeResAI UP),
dr. Irene Samide, prodekanja za gospodarske in mednarodne zadeve Filozofske fakultete Univerze v Ljubljani, projekt Humanistika to si ti!
Asist. dr. Gabriel Kavčič, Univerza v Ljubljani, Teološka fakulteta in tiskovni predstavnik Slovenske škofovske konference.

Okrogla miza bo potekala 20. junija 2025, s pričetkom ob 11.00 v dvorani Borisa Podrecce, rektorata Univerze v Mariboru.
Prilagamo program in predstavitev sodelujočih govorcev.
Na dogodek se je potrebno prijaviti na tej povezavi.
Namen dogodka: Glavni namen dogodka je spodbuditi odprto in poglobljeno razpravo o kompleksnem in hitro razvijajočem se področju umetne inteligence. Dogodek želi udeležencem omogočiti, da kritično razmislijo o priložnostih in izzivih, ki jih UI prinaša v znanost, družbo, gospodarstvo, turizem in celo v verske institucije. Cilj je razsvetliti različne perspektive in se posvetiti ključnim vprašanjem, ki se nanašajo na nekatere ključne aspekte uporabe UI pri ustvarjanju vsebin in interakcijah.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom in predstavitev govorcev je na voljo na tej povezavi.
Posnetek dogodka je na voljo na tej povezavi
Fotografije iz dogodka:
.
